CELEX: 22021D0290
Language: mt
Date: 2018-09-21 00:00:00
Title: Deċiżjoni tal-Kumitat Konġunt taż-ŻEE Nru 176/2018 tal-21 ta’ Settembru 2018 li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2021/290]

4.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 75/6
               
            
         DEĊIŻJONI TAL-KUMITAT KONĠUNT TAŻ-ŻEE Nru 176/2018
         tal-21 ta’ Settembru 2018
         li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2021/290]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) 2018/677 tat-3 ta' Mejju 2018 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-użu tat-Tawmatin (E 957) bħala sustanza li tqawwi t-togħma f'ċerti kategoriji tal-ikel (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Ir-Regolament tal-Kummissjoni (UE) Nru 2018/678 tat-3 ta’ Mejju 2018 li jemenda u jikkoreġi l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward tal-użu ta' ċerti sustanzi aromatizzanti (2) għandu jiġi inkorporat fil-Ftehim dwar iż-ŻEE.
                  
               
                     (3)
                  
                  
                     Ir-Regolament tal-Kummissjoni (UE) 2018/681 tal-4 ta' Mejju 2018 li jemenda l-Anness tar-Regolament (UE) Nru 231/2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-ispeċifikazzjonijiet għall-kopolimeru ttrapjantat tal-alkoħol polivinil u l-glikol tal-polietilene (E 1209) (3) għandu jiġi inkorporat fil-Ftehim dwar iż-ŻEE.
                  
               
                     (4)
                  
                  
                     Ir-Regolament tal-Kummissjoni (UE) 2018/682 tal-4 ta’ Mejju 2018 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-użu tal-poliriċinoleat tal-poligliċerol (E 476) fiz-zlazi emulsifikati (4) għandu jiġi inkorporat fil-Ftehim dwar iż-ŻEE.
                  
               
                     (5)
                  
                  
                     Din id-Deċiżjoni tikkonċerna l-leġiżlazzjoni dwar l-oġġetti tal-ikel. Il-leġiżlazzjoni dwar l-oġġetti tal-ikel ma għandhiex tapplika għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli tkun estiża għal-Liechtenstein, kif speċifikat fl-introduzzjoni tal-Kapitolu XII tal-Anness II tal-Ftehim dwar iż-ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (6)
                  
                  
                     Jenħtieġ għalhekk, li l-Anness II tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu XII tal-Anness II tal-Ftehim dwar iż-ŻEE jiġi emendat kif ġej:
            
                        1.
                     
                     
                        L-inċiżi li ġejjin jiżdiedu fil-punt 54zzzzr (ir-Regolament (KE) Nru 1333/2008 tal-Parlament Ewropew u tal-Kunsill):
                        
                                    “—
                                 
                                 
                                    
                                       32018 R 0677: Ir-Regolament tal-Kummissjoni (UE) 2018/677 tat-3 ta’ Mejju 2018 (ĠU L 114, 4.5.2018, p. 10),
                                 
                              
                                    —
                                 
                                 
                                    
                                       32018 R 0682: Ir-Regolament tal-Kummissjoni (UE) 2018/682 tal-4 ta’ Mejju 2018 (ĠU L 116, 7.5.2018, p. 5).”
                                 
                              
                  
                        2.
                     
                     
                        L-inċiż li ġej jiżdied fil-punt 54zzzzs (ir-Regolament (KE) Nru 1334/2008 tal-Parlament Ewropew u tal-Kunsill):
                        
                                    “—
                                 
                                 
                                    
                                       32018 R 0678: Ir-Regolament tal-Kummissjoni (UE) 2018/678 tat-3 ta’ Mejju 2018 (ĠU L 114, 4.5.2018, p. 13).”
                                 
                              
                  
                        3.
                     
                     
                        L-inċiż li ġej jiżdied fil-punt 69 (ir-Regolament tal-Kummissjoni (UE) Nru 231/2012):
                        
                                    “—
                                 
                                 
                                    
                                       32018 R 0681: Ir-Regolament tal-Kummissjoni (UE) 2018/681 tal-4 ta’ Mejju 2018 (ĠU L 116, 7.5.2018, p. 1).”
                                 
                              
                  
         
            Artikolu 2
            It-testi tar-Regolamenti (UE) 2018/677, (UE) 2018/678, (UE) 2019/681 u (UE) 2019/682 bil-lingwa Iżlandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-22 ta’ Settembru 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-21 ta’ Settembru 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 114, 4.5.2018, p. 10.
         
            (2)  ĠU L 114, 4.5.2018, p. 13.
         
            (3)  ĠU L 116, 7.5.2018, p. 1.
         
            (4)  ĠU L 116, 7.5.2018, p. 5.
         
            (*1)  Ma huwa indikat l-ebda rekwiżit kostituzzjonali.